تورکیه جمهوریتی جمهوررئیسی رجب طیب اردوغان, لیبیا باش وزیری فایز السراج نی قبول قیلدی.
استانبول ده گی وحدالدین قصری ده بولیب اوتگن مطبوعات گه یاپیق اوشبو اوچره شوو, 2 ساعت 35 دقیقه دوام ایتدی.
جمهوررئیس لیک ارتباط لر ریاستی تامانیدن بیریلگن بیاناتده, اوچره شووده, لیبیاده گی وضعیت, ایککی اولکه اورته سیده گی مناسبت لر و منطقه مقیاسیده گی ینگی لیک لر باره سیده بحث ایتیلگن لیگی بیلدیریلدی.
بیاناتده, "حرمتلی جمهوررئیسی میز بیلن حرمتلی السراج اورته سیده, لیبیا خلقی نینگ تینچ لیک, خوفسیزلیک و رفاهی گه حصه قوشه دیگن و ایککی اولکه اورته سیده گی مناسبت لرنی کوچه یتیره دیگن فایده لی بیر اوچره شوو بولیب اوتدی.  حرمتلی جمهوررئیسی میز, اوچره شووده, تورکیه نینگ لیبیا نینگ بیرلشگن ملت لر تشکیلاتی تامانیدن تن آلینگن مشروع حکومتی بیلن همکارلیگی نینگ دوام ایته دیگن لیگی نی بیلدیررایکن, تورکیه نینگ اولویتی نینگ لیبیا ده سیاسی بیرلیک و ارضی تمامیت نینگ قوریقله نیب زودلیک بیلن برقرارلیک نینگ اورنه تیلیشی دن عبارت ایکن لیگی نی ینه بیر مرته ایسله تیب اوتدی لر. لیبیا ده تینچلیک و برقرارلیک نینگ اورنه تیلیشی نینگ قوشنی اولکه لر و اوروپا اوچون فایده لی بوله دیگن لیگی نی بیلدیرگن حرمتلی جمهوررئیسی میز, خلق ارا جامعه نینگ هم اوشبو دایره ده معقول بیر سیاست آلیب باریشی کیره ک ایکن لیگی نی معلوم قیلدی لر. اوچره شووده, تورکیه نینگ لیبیا ده گی مشروع حکومت بیلن امضاله گن کیلیشوو لر دایره سیده گی همکارلیک لرنی کوچه یتیره دیگن خصوص لر بیلن تورکیه و لیبیا نینگ شرقی اورته ییر دینگیزی ده گی حق لری نینگ قوریقله نیشی بوییچه فعالیت لر هم بهالنتیریلدی" دییه قید ایتیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
